6 startups sorgides de les universitats d'arreu de Catalunya i 7 startups participants dels programes especialitzats de formació i mentoring de les més de 17 acceleradores del Programa Primer i van exposar al, l'espai de trobada que va sorgir de manera espontània i alternativa al per connectar startups amb possibles inversors i fer trobades de l'ecosistema.
Amb aquest nom, Pre-seed Tech Start-up Pitch: Inspiring the future, Catalunya Emprèn i la Xarxa d'Emprenedoria Universitària amb el suport del Canòdrom i Peninsula vam organitzar en temps rècord una xerrada i un matí de pitch amb les startups inicialment triades per anar al 4YFN, adreçat a tots els agents de l'ecosistema emprenedor.
L'acte va comptar amb la inauguració de la Sra.
Mercè Chacón, directora general de planificació en àmbits d'universitats i recerca i les ponències de Carlos Abellan CEO de QUSIDE i d'Andrés Manso CTO Peninsula.
Si les universitats han estat, des de sempre, reconegudes com una font inesgotable d'innovació i talent, Catalunya i Barcelona s'han posicionat els darrers anys com un dels territoris més creatius del món.
En aquest context, Catalunya Emprèn de la Generalitat de Catalunya ha esdevingut un referent en l'impuls de programes de suport a l'emprenedoria especialitzada, amb la creació del Programa Primer l'any 2016.
L'objectiu d'aquesta jornada es va orientar a posar en valor i donar visibilitat els projectes sorgits del Programa Primer i de les universitats catalanes.
El Programa Primer, és una iniciativa de Catalunya Emprèn, del Departament d'Empresa i Coneixement de la Generalitat de Catalunya que ha publicat recentment convocatòria amb l'objectiu d'estendre a tot Catalunya l'efecte de concentració d'empreses basades en la innovació i la tecnologia, que ja és una realitat a la ciutat de Barcelona, hub tecnològic i emprenedor de referència global.
La Xarxa d'Emprenedoria Universitària (XEU), integrada per la Universitat de Barcelona, la Universitat Autònoma de Barcelona, la Universitat Politècnica de Catalunya, la Universitat Pompeu Fabra, la Universitat de Girona, la Universitat Rovira i Virgili, la Universitat de Lleida, la Universitat Oberta de Catalunya i la Universitat de Vic-Universitat Central de Catalunya, va nèixer l'any 2010 amb l'ànim de dur a terme, de manera coordinada, accions de foment de l'emprenedoria i de detecció de talent emprenedor.
A través de programes de formació i de suport, les activitats dutes a terme des d'aleshores s'han orientat a la generació de vocacions emprenedores, a l'impuls i consolidació de projectes empresarials innovadors i a la generació de coneixement en relació a l'emprenedoria universitària".
Aquestes són les 13 startups que van ser escollides i que en aquests moments, tot i que es troben en diferents etapes estan en cerca de finançament, en fase de comunicació o amb necessitats de fer networking i establir aliances.
FILMCLUB el Netflix per a l'educació, una plataforma de VoD per a centres educatius que ofereix accés legal a la projecció de cinema a les aules, més un banc de recursos pedagògics basats en continguts audiovisuals.
POTMATH programari d'Estimulació Cognitiva per a estudiants amb dificultats d'aprenentatge o persones majors que necessiten entrenar funcions executives, atenció, memòria, etc a través de la Realitat Virtual, aplicant enfocaments científics de la Neurociència Cognitiva.
Opportumeety plataforma digital per a la globalització social.
Augmenta els assistents als esdeveniments i manté la comunitat connectada entre sí.
Es connecten segons ODS, esdeveniments i comunitats en comú en viatges a esdeveniments, aeroports, estacions, etc.
MEETOPTICS plataforma online que vol convertir-se en la referència per tot el relacionat en fotònica, on els enginyers poden anar a aprendre i trobar tot el que necessiten per crear tecnologies basades en fotònica.
Basat en un motor de metabúsqueda amb intel·ligència artificial.
USOdy plataforma web on els consumidors es poden desfer dels seus mòbils i portàtils usats a canvi d'un esborrat segur de dades, diners i impacte social i circular.
FLOCK DRONE ART Flock Drone Art ofereix una experiència innovadora, un nou concepte dins del món de l'entreteniment.
La perfecta unió entre art i tecnologia.
Drons d'última generació, equipats amb potents llums per a poder gaudir de l'espectacle 360o, juntament amb sensors GPS d'altra precisió per garantir la màxima precisió i seguretat.
Fiddeal aplicació per potenciar els comerços locals i fer front al poder en el món digital de les multinacionals.
Gestió de vendes, fidelització, enviament d'ofertes als usuaris i un e-commerce on les compres es poden rebre a casa mitjançant un transport sostenible, recollir-los en un box instal·lat en llocs accessibles o recollir-los al comerç.
Les 6 start-ups de la mà de les universitats d'arreu de Catalunya
ME-LOC és una plataforma d'economia col·laborativa que posa en contacte professionals del sector audiovisual i la fotografia amb propietaris d'espais per realitzar rodatges o sessions de fotos.
També ofereix serveis addicionals de producció com 'making of' de les sessions i lloguer de material.
CHORDATA sistema de captura de moviment que pots construir tu mateix.
L'objectiu és portar el món de la captura de moviment a l'univers de les tecnologies DIY amb un enfocament de hardware obert.
Amb això en ment, s'ha dissenyat un sistema que és prou flexible com per adaptar-se a les necessitats de qualsevol projecte que pugui requerir la captura de moviment en disciplines tan amplies com game design, animació, arts digitals, música electrònica, anàlisi esportiu o rehabilitació.
GOZEROWASTE solucions que faciliten avançar com a societat cap al Residu Zero i l'Economia Circular.
El seu primer producte és Go Zero Waste App, una aplicació mòbil que facilita una compra sense plàstic i menys residus.
L'app et permet trobar botigues a granel, productes alternatius i marcar-te reptes per construir hàbits més sostenibles.
A més, Go Zero Waste App treballa per oferir altres serveis com formació per a empreses i organitzacions i investigació sobre models basats en la reducció de residus i la reutilització.
IBERINSECT Empresa biotecnològica de nova creació que utilitza els insectes com a vector bàsic dels seus productes i serveis innovadors.
El seu treball se centra en tres macrotendències: canvi climàtic, ús dels recursos i fonts de proteïna alternativa.
Compta amb tres línies de negoci: alimentació animal i humana, valorització de residus i disseny i construcció de granges.
IBERinsect es troba integrada a tota la cadena de valor, des de la reutilització de residus primaris com a matèria primera fins al disseny de producte, passant per la producció, investigació i desenvolupament, processat i capacitat analítica.
LUCI HEALTH SOLUTION plataforma de programari que utilitza una interfície d'usuari de veu (VUI) per a la detecció de demències en fase inicial, seguiment continu i estimulació cognitiva de l'usuari.
BENESIT una startup creada per dos enginyers biomèdics, que han prototipat un dispositiu per a corregir la postura de la gent quan està asseguda.